Ο **Κώστας Σταφυλίδης** (Θεσσαλονίκη, 2 Δεκεμβρίου 1993) είναι Έλληνας διεθνής ποδοσφαιριστής, ο οποίος αγωνίζεται ως αριστερός αμυντικός στη Χάνσα Ρόστοκ.

Συλλογική καριέρα
-----------------

Ο Σταφυλίδης ξεκίνησε την ενασχόλησή του με το ποδόσφαιρο, στα έξι του χρόνια, στην ομάδα του χωριού του, τους Αετούς Ακροποτάμου. Στα 12 του πήρε τον δρόμο προς τις ακαδημίες του ΠΑΟΚ, ενώ παράλληλα φοιτούσε στο Αριοτοτέλιο Κολλέγιο Θεσσαλονίκης φτάνοντας στον πανελλήνιο τελικό Λυκείων το Φεβρουάριο του 2009, σε ηλικία 15 ετών και 2 μηνών, κάτι που αποτελεί ρεκόρ στην ιστορία της διοργάνωσης. Αγωνίστηκε σε όλα τα ηλικιακά τμήματα του ΠΑΟΚ και το 2011 προωθήθηκε στην ομάδα των ανδρών κάνοντας την πρώτη του εμφάνιση σε αγώνα του πρωταθλήματος με αντίπαλο τον Παναιτωλικό. Την ίδια χρονιά πραγματοποίησε και το ευρωπαϊκό ντεμπούτο του στον αγώνα εναντίον της Τότεναμ.

Το καλοκαίρι του 2012 πήρε μεταγραφή για την Μπάγερ Λεβερκούζεν, αλλά παρέμεινε για έναν χρόνο στον ΠΑΟΚ με τη μορφή δανεισμού. Τον Ιούλιο του 2014 παραχωρήθηκε στην αγγλική Φούλαμ και πάλι ως δανεικός.

Τον Αύγουστο του 2015 υπέγραψε συμβόλαιο συνεργασίας για τα επόμενα 2+1 χρόνια με την Άουγκσμπουργκ.

Διεθνής καριέρα
---------------

Με τη Νέων το 2012
Ο Σταφυλίδης υπήρξε βασικό μέλος της εθνικής Νέων που έφτασε στον τελικό του ευρωπαϊκού πρωταθλήματος το 2012, με την οποία συνολικά έχει αγωνιστεί 21 φορές (7 επίσημους και 14 φιλικούς αγώνες) και της Ελπίδων (Κ-21) (2012-2014).

Στις 14 Νοεμβρίου 2012 πραγματοποίησε το ντεμπούτο του στην εθνική Ανδρών στον εκτός έδρας φιλικό αγώνα με την Ιρλανδία, στον οποίο ο τότε ομοσπονδιακός προπονητής Φερνάντο Σάντος τον ξεκίνησε στη βασική ενδεκάδα.

Στις 11 Οκτωβρίου 2015, στη νικηφόρα εντός έδρας αναμέτρηση με την Ουγγαρία (4-3), σημείωσε το παρθενικό του τέρμα, ανοίγοντας το σκορ στον αγώνα, αντικαταστάθηκε όμως μερικά λεπτά αργότερα, καθώς αντιμετώπισε πρόβλημα τραυματισμού.

Διακρίσεις
----------

* 2η θέση ευρωπαϊκού πρωταθλήματος με την εθνική Νέων (2012).

Στατιστικά καριέρας
-------------------

*Μέχρι 22 Ιανουαρίου 2022*| Σεζόν | Ομάδα | Πρωτάθλημα | Κύπελλο | Ευρώπη |
| --- | --- | --- | --- | --- |
| Ένωση | Συμμ. | Γκολ | Συμμ. | Γκολ | Συμμ. | Γκολ |
| 2011-12 |  Π.Α.Ο.Κ. | Super League Greece | 16 | 0 | 1 | 0 | 3 | 0 |
| 2012-13 | 21 | 1 | 3 | 0 | 0 | 0 |
| 2013-14 |  Μπάγερ Λεβερκούζεν | Bundesliga | 1 | 0 | 0 | 0 | 0 | 0 |
|  Μπάγερ Λεβερκούζεν ΙΙ | Regionalliga West | 8 | 1 |  |  |
| 2014-15 |  Φούλαμ (δανεικός) | Championship | 38 | 0 | 4 | 0 |  |
| 2015-16 |  Άουγκσμπουργκ | Bundesliga | 11 | 1 | 1 | 0 | 4 | 0 |
| 2016-17 | 27 | 4 | 2 | 0 |  |
| 2017-18 | 2 | 0 | 0 | 0 |  |
|  Στόουκ Σίτι (δανεικός) | Premier League | 5 | 1 | 0 | 0 |  |
| 2018-19 |  Άουγκσμπουργκ | Bundesliga | 12 | 0 | 1 | 0 |  |
| 2019-20 |  Χόφενχαϊμ | 7 | 1 | 0 | 0 |  |
| 2020-21 | 0 | 0 | 0 | 0 |  |
| 2021-22 |  Μπόχουμ (δανεικός) | 24 | 0 | 1 | 0 |  |

Παραπομπές
----------

1. ↑  «Η ιστορία του πρωταθλήματος ποδοσφαίρου Λυκείων». evrytaniasport.gr.
2. ↑  «express.gr Ο Κώστας Σταφυλίδης του ΠΑΟΚ συνεχίζει σε Μπάγερ Λεβερκούζεν». Αρχειοθετήθηκε από το πρωτότυπο στις 4 Μαρτίου 2018. Ανακτήθηκε στις 26 Αυγούστου 2012.
3. ↑  Ανακοίνωσε Σταφυλίδη η Φούλαμ, www.sport-fm.gr
4. ↑  Ανακοινώθηκε ο Σταφυλίδης, www.sport-fm.gr
5. ↑  sport24.gr Το προφίλ της Εθνικής Νέων
6. ↑  Ιρλανδία - Ελλάδα 0-1, θετικό ντεμπούτο Σταφυλίδη - Ταχτσίδη, www.sport24.gr
7. ↑  Ελλάδα - Ουγγαρία 4-3, www.contra.gr

Εξωτερικοί σύνδεσμοι
--------------------

* Ο Σταφυλίδης στο soccerway.com
* Η καριέρα του Κώστα Σταφυλίδη στο national-football-teams.com
* Το προφίλ του Κώστα Σταφυλίδη στο transfermarkt Αρχειοθετήθηκε 2013-09-26 στο Wayback Machine.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |